|  |  |
| --- | --- |
| **Ime projekta** | **#PrisluhniSpoznajSpremeni** |
| **Podatki o nevladni oz. humanitarni organizaciji** | **Slovenska fundacija za UNICEF, ustanova**  Pavšičeva 1, 1000 Ljubljana  Tel št.: 01 583 80 80, 01 583 80 81  E-NASLOV: neja.copi@unicef.si  [www.unicef.si](http://www.unicef.si) |
| **Odgovorna oseba** | Tomaž Bergoč, izvršni direktor |
| **Čas izvedbe** | 1. 1. 2019 do 6. 11. 2019 |
| **Kratek opis in povzetek rezultatov projekta** | Projekt #PrisluhniSpoznajSpremeni je namenjen mladim, saj se tudi med njimi širijo nestrpnost, rasizem, ksenofobija in negativna nastrojenost do drugih etničnih skupin ter priseljencev v Sloveniji. Mladi svoja prepričanja pogosto prevzamejo iz domačega okolja in na spletu, predvsem na družbenih omrežjih, in zaradi povečane sovražnosti je cilj projekta, da se pri mladih razbije stereotipe o beguncih in migrantih ter se jih spodbudi, da bodo v druženju z drugačnimi od sebe videli izziv za lasten razvoj. Hkrati je cilj tudi, da se pri mladih spodbudi socialno solidarnost in empatično razmišljanje ter odgovorno izražanje lastnega mnenja, tako na družbenih omrežjih, kot v vsakdanjem življenju. S projektom želimo preprečiti pojavnost socialne izključenosti, sovražnega govora in nasilja med mladimi.  Projekt je zajel delavnice za učence tretje triade osnovnih šol in srednješolce, ki so jih izvajali prostovoljci po predhodnem izobraževanju. Na delavnicah smo tako mlade seznanili z vzroki in posledicami migracij, pomembnosti razumevanja medkulturnih razlik in medkulturnega dialoga ter o otrokovih in človekovih pravicah. Predstavili smo jim pozitivne vidike preseljevanja in multikulturne družbe, socialne solidarnosti ter sprejemanja vsakega posameznika. V slopu projekta smo s prostovoljci izvedli 55 delavnic in z njimi dosegli 1.213 mladih po Sloveniji. Pri mladih, ki so bili udeleženi na delavnicah, smo opažali, da jih tematika zanima, tako da so se aktivno vključevali v pogovor ter pri nekaterih opazili tudi, da so na podlagi slišanega ustvarili mnenje, ki je bilo veliko krat drugačno od negativnega mnenja o migrantih ob začetku delavnice.  V sklopu projekta smo organizirali 3 usposabljanja za prostovoljce za izvajanje delavnic ter 6 mesečnih srečanj za podporo prostovoljcem, kjer so prostovoljci med sabo delili tudi svoja priporočila glede gradiv za delavnico in izkušnje iz izvedenih delavnic. Izvedli smo tudi 2 usposabljanji za vzgojitelje, učitelje, mladinske delavce in druge pedagoge, ki smo jih opremili z znanji za nadaljnje širjenje znanja med mladimi ter izvajanje različnih delavnic v povezavi z migrantsko tematiko, ki jih lahko izvajajo v svojih skupinah in razredih. Na prvem usposabljanju za pedagoški kader so izvajalci predavali o integraciji otrok z migrantskim ozadjem v šolsko okolje in lokalno skupnost, tudi na primerih dobrih praks, na drugem usposabljanju pa smo predstavili Priročnik za oblikovanje vključujoče šolske skupnosti, ki je nastal v okviru projekta #PrisluhniSpoznajSpremeni in s pomočjo delavnic spodbuja oblikovanje šole, ki je vključujoča ter zavzema položaj ničelne tolerance do diskriminacije, neenakega obravnavanja in nasilja. |
| **Celotna vrednost projekta** | 11.250 EUR |
| **Odobrena sredstva Urada za komuniciranje** | 9.000 EUR |